recursal/SuperWikiNEXT-32B huggingface dataset:
**Hogzilla** é o nome que se lle deu a un porco bravo que foi abatido en Alapha, no estado de Xeorxia, nos Estados Unidos, o 17 de xuño do 2004 por Chris Griffin na granxa e reserva de caza de Ken Holyoak.

Presuntamente o animal medía 3,6 m e pesaba uns 450 kg; pero unha vez que os seus restos foron exhumados e estudados por científicos da National Geographic para un documental, no ano 2005, descubriuse que, en realidade, medía entre 2,25 e 2,4 metros e pesaba uns 360 kg, datos que a pesar de ser menores non lle restan importancia ao impresionante animal que non ten comparación con ningún xabarín ou porco doméstico, de talles moito menores.

Ademais, segundo os datos que revelou o estudo, o porco tiña uns caninos de 46 cm de lonxitude batendo un récord en América do Norte.

Controversia con National Geographic
------------------------------------

Ken Holyoak, o home en cuxa granxa foi cazada a besta, discutiu coa National Geographic sobre os resultados obtidos para o documental. Holyoak dixo que cando o animal foi cazado pesou 450 kg coa súa balanza e as medidas que tomou eran de 3,6 m mentres colgaba das correas. É posíbel que as medidas as tomase dende o pezuño ou dende o rabo ata o naris, e tendo en conta que estaba suspendido, e a gravidade estábao estirando; seguramente nestas condicións poderíase atopar algunha discrepancia.

Ademais Holyoak tamén defendeu que o animal foi medido cando estaba morto, e polo tanto os seus tecidos estarían putrefactos e encollidos, pero Nancy Donelly, o produtor do documental sobre Hogzilla, sinalou que os científicos xa tiveron en conta o encollemento que sofre un ser vivo trala súa morte.

Efectos de Hogzilla en Alapaha
------------------------------

Dende o descubrimento de Hogzilla, a pequena vila de Alapaha, a uns 290 km de Atlanta, Xeorxia, foi obxecto dun crecente interese por parte do resto do país e de tal maneira que Hogzilla pasou a ser comparable a outras lendas naturais dos EUA coma o misterioso Bigfoot.

A vila de Alapaha aceptou encantada este crecente interese e sóuboo aproveitar celebrando un festival no que se realiza un desfile protagonizado pola *princesa Hogzilla* representada cunha réplica montada sobre unha carroza.

A Hogzilla sáelle un rival
--------------------------

O 5 de xaneiro de 2007 apareceu un competidor de Hogzilla. Unha canle de novas locais informou de que fora abatido un porco bravo de enormes proporcións en Fayetteville, preto de Atlanta. O cazador, William Corsey, disparoulle ao animal dende unha árbore do seu xardín. Os veciños dixeron que xa fora visto días antes na veciñanza. Corsey levouno a unha estación de peso de camións e remolques e o animal chegou, seica, aos 500 kg. Un portavoz do Departamento de Recursos Naturais de Xeorxia asegurou que estes casos non son anormais, xa que na zona sur deste estado foron moi comúns xabaríns de grandes proporcións pero nunca se rexistrou ningún deles.

Hogzilla: A película
--------------------

Un director de cine independente pretende crear unha película de terror sobre este famoso animal chamada *The Legend of Hogzilla*. O director xa lle pediu axuda a Chris Griffin, o cazador, para obter toda a información.
Bruma de Harmattan rodeando a Mesquita Nacional de Abuia en Abuja, Nixeria.
O **harmattan** é un vento alisio de África Occidental frío, seco e poeirento. Sopra ó sur do Sáhara cara ó golfo de Guinea entre o finais de novembro e metade de marzo (inverno). O nome está relacionado co termo haramata da lingua twi.

No seu tránsito sobre o deserto toma finas partículas de po (entre 0,5 e 10 micrómetros). Cando sopra intensamente, o Harmattan pode empuxar o po e a area até Norteamérica.

Efectos
-------

Nalgúns países de África Occidental, a pesada cantidade de po no aire pode limitar severamente a visibilidade e bloquear o sol durante varios días, comparable a unha intensa néboa. O efecto causado polo po e a area levantados por estes ventos coñécese como neblina de Harmattan. A interacción do Harmattan cos ventos monzónicos pode causar tornados.

Notas
-----

1. ↑  "Harmattan". *Encyclopædia Britannica*. Consultado o 22 de xullo de 2015.
2. ↑  "Harmattan". *Merriam-Webster*. 2012.
3. ↑  "Tuareg unrest". Arquivado dende o orixinal o 30 de decembro de 2007. Consultado o 21 de febreiro de 2019.

Véxase tamén
------------

### Bibliografía

* Ikekeonwu, Clara (2007). *The phonetics of Nigerian languages*. Múnic: Lincom Europa. p. 62.

|  |  |
| --- | --- |
| Control de autoridades | 
* Wd: Q214152
* EBID: ID
* GEC: 0273362
* MAG: 2781247686
* PSH: 4124

 |
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

**Hiposmia** é a capacidade reducida para ulir e detectar olores. Relacionado con ela está a anosmia, que é cando non se pode percibir olor ningún. Algunhas das causas destes problemas de olfacto son as alerxias, pólipos nasais, infeccións víricas ou traumatismo cranial.

A hiposmia pode ser un sinal temperá da enfermidade de Parkinson. Asemade, a hiposmia aparece nos estadíos temperás da enfermidade de Alzheimer. O síndrome de Kallmann pode producir hiposmia de por vida.

Notas
-----

1. ↑  Factor, Stewart A. & Weiner, William J. eds. (2008). *Parkinson's Disease: Diagnosis and Clinical Management*, 2nd ed. pp. 72-73. New York: Demos Medical Publishing.

Véxase tamén
------------

### Outros artigos

* Hiperosmia
* Anosmia
* Disosmia

|  |  |
| --- | --- |
| Control de autoridades | 
* Wd: Q1641423
* MAG: 2776622722

 |

|  |  |
| --- | --- |
| Identificadores | 
* ICD-9: 781.1
* ICD-10: R43.8
* NCIt: C116368

 |
**Frederic Escofet i Alsina**, nado en 1898 en Barcelona e finado o 27 de marzo de 1987, foi un militar catalán ao servizo de Generalitat de Cataluña antes e durante a guerra civil española.

Traxectoria
-----------

Militar de carreira desde 1919, sería oficial voluntario en Marrocos desde 1920 a 1923.

O 26 de xuño de 1936 o Presidente da Generalitat, Lluís Companys elíxeo xefe dos Mossos d'Esquadra (policía autónoma catalá), policía na que Escofet ingresara en 1930, acabada a ditadura de Primo de Rivera, como Comisario Xeral de Orde Pública, por consideralo un home leal ante a inminencia do golpe de estado do exército. O fracaso dos feitos do 6 de outubro de 1934, coa proclamación do Estado Catalán, servira para avaliar o perigo dos insurrectos, e poder preparar accións que van abortar a insurrección en Barcelona en xullo do 1936.

Despois da guerra civil vai exiliarse en Bélxica, logo regresaría a Barcelona, onde morre en 1987.

Escofet é unha das testemuñas que declaran sobre a guerra civil no filme de Jaime Camino "La vieja memoria".

Notas
-----

1. ↑  Tamén utilizou a forma castelá Federico Escofet Alsina

|  |  |
| --- | --- |
| Control de autoridades | 
* Wd: Q3395060
* WorldCat
* VIAF: 197211906
* BNE: XX1053966
* BNF: 137556925
* DBE: federico-escofet-alsina
* FAST: 141943
* GEC: 0024593
* GND: 118883089
* ISNI: 0000 0001 1816 3789
* LCCN: n84158915
* PARES: 141133

 |
O **hipotálamo** (do grego, ὑπό, "*por baixo de*", e θάλαμος, "*cámara nupcial*" ou "*dormitorio*") é unha glándula que forma parte do diencéfalo, e se sitúa por baixo do tálamo. Libera polo menos nove hormonas que actúan como inhibidoras ou estimulantes na secreción doutras hormonas na hipófise anterior, polo que se pode dicir que traballa en conxunto con esta. Adoita considerarse o centro integrador do sistema nervioso vexetativo ou autónomo, dentro do sistema nervioso central. Tamén se encarga de realizar funcións de integración somato-vexetativa. Regula a homeostase do organismo en conxunto coa hipófise, por medio dun sistema de retroalimentación negativo.

| * v
* c
* e
**Sistema endócrino** |
| --- |
| Glándulas suprarrenais ·  Hipófise ·  Hipotálamo ·  Ovarios ·  Páncreas ·  Glándula paratiroide ·  Glándula pineal ·  Testículo ·  Tiroide |

|  |  |
| --- | --- |
| Control de autoridades | 
* Wd: Q164386
* BNCF: 21581
* BRE: 2361722
* EBID: ID
* GND: 4125623-2
* JSTOR: hypothalamus
* LCCN: sh85063824
* MAG: 2777003273
* Treccani: ipotalamo

 |

|  |  |
| --- | --- |
| Identificadores | 
* FMA: 62008
* MedlinePlus: 002380
* MeSH: D007031
* MeSH: A08.186.211.180.497
* NCIt: C12458
* NeuroLex: birnlex\_734
* TA: A14.1.08.401
* Uberon: 0001898
* UMLS: C0020663

 |
A **historia das cidades** é un campo da historia que intenta examinar o proceso de urbanización e a natureza histórica das cidades. Ten un enfoque multidisciplinar, cruzando os campos da arqueoloxía, da historia arquitectónica, da socioloxía urbana, da xeografía urbana e baséase en particular na historia local.

Son numerosas as definicións que se formularon sobre a cidade ao longo da historia, dependendo do elemento constitutivo sobre o que se fixase a atención. Uns autores destacaron o elemento material (a pavimentación, o peche amurallado, os equipamentos), mentres que outros atenderon ás relacións sociais ou a visións utópico-filosóficas do fenómeno urbano.

Con carácter xeral, os estudosos viñeron distinguindo as cidades segundo dous criterios: as épocas nas que se consolidaron (criterio histórico) e o tipo de cultura en que estas se desenvolveron (criterio antropolóxico). Dende estas perspectivas adóitase distinguir entre a cidade antiga, a cidade medieval, a cidade barroca ou, a cidade precolombiana, a cidade islámica, a cidade anglosaxoa, a cidade mediterránea...

|  |  |
| --- | --- |
|  | Wikimedia Commons ten máis contidos multimedia na categoría:  ***Historia das cidades***  |

|  |  |
| --- | --- |
| Control de autoridades | 
* Wd: Q1569011
* AAT: 300054404
* JSTOR: urban-history
* MAG: 2780631588

 |
**Guillermo Antonio Meijón Couselo**, nado en Pontecesures o 14 de marzo de 1958, é un mestre e político socialista galego.

Traxectoria
-----------

Licenciouse en Filosofía e Ciencias da Educación. Aprobou as oposicións a mestre e exerceu o posto con distintos destinos dende 1979.

Na súa traxectoria como político, foi escollido concelleiro do PSdeG-PSOE na cidade de Pontevedra nas locais de 1999, e reeditou o seu posto nas municipais de 2003. A metade de lexislatura concorreu nas listas socialistas ao Parlamento de Galicia, e foi elixido por Pontevedra nas galegas de 2005 e reelixido nas de 2009. Na cámara galega ocupouse das tarefas relacionadas coa política educativa.

En 2011 foi elixido deputado por primeira vez, nas xerais de 2011. Volveu ser elixido deputado nas xerais de 2015

Nas Eleccións xerais de abril de 2019 foi candidato na lista do PSdeG-PSOE ao Congreso pola Provincia de Pontevedra, resultando elixido deputado.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guillermo Meijón Modificar a ligazón no Wikidata*** |

### Outros artigos

* Lista de deputados galegos no Congreso desde a Transición

### Ligazóns externas

* Ficha no Congreso dos Deputados
**Guillermo Collarte Rodríguez**, nado en Ourense en 1954, é un político galego do PPdeG.

Traxectoria
-----------

Enxeñeiro de Camiños pola Universidade Politécnica de Madrid, traballou como técnico da Xunta de Galicia ata que ben axiña accedeu a postos de designación política, primeiro como subdirector xeral de Portos e subdirector xeral de Estradas, e logo como director xeral de Programación e Investimentos da Consellería de Sanidade e director xeral de Construcións, Equipamentos e Servizos Educativos da Consellería de Educación. En 1995 deixa a Xunta de Galicia e trasládase a Madrid, onde ocupa o cargo de xerente de Arproma, a empresa urbanística da Comunidade de Madrid. En 2003 é nomeado director xeral do Grupo Tragsa, do que está á fronte durante tres anos.

Tamén ocupou distintos postos na empresa privada, como director técnico de Área Central, como conselleiro delegado da empresa Inmogestión 2006 ou como director de división en Isolux. Concelleiro na cidade de Ourense, é xerente da empresa pública Xestur Ourense, dependente da deputación de Ourense. Nas eleccións Xerais 2011 en España foi elixido deputado pola provincia de Ourense.

Vida persoal
------------

O seu pai, tamén chamado Guillermo Collarte, foi un empresario ourensán secuestrado en 1998 e de novo en 1999 en Nigrán, e que segue formalmente desaparecido. Os acusados, construtores e políticos de Galicia e Portugal, foron absoltos por falta de probas.

Véxase tamén
------------

### Outros artigos

* Lista de deputados galegos no Congreso desde a Transición
**Guillermo Otero Villalba**, coñecido como **Albariño**, nado en Mondoñedo en 1896, foi un avogado e político galego.

Traxectoria
-----------

Foi xuíz municipal de Mondoñedo (1930-1933). Na República militou en Izquierda Republicana da que foi secretario en 1935. Foi elixido compromisario para elección do presidente República en abril de 1936. Logo do golpe de Estado do 18 de xullo de 1936 foi detido en agosto. Xulgado na Coruña por auxilio á rebelión o 10 de abril de 1938, con José Sánchez Gacio, José Ramón Villamarín Pallín, Eloy Castro Dorrego, Alfredo Martínez Martínez, Graciano Leivas Freire, Germán Fanego Salaverri, Patricio Vijande Villar, Constantino Sánchez Gacio e Emilio González Valoria. foi condenado a pena de morte, a sentenza foi conmutada a cadea perpetua.

Véxase tamén
------------

### Bibliografía

* Pedreira, Ricardo (2006). *Consejo de Guerra por Rebelión Militar. Mindonienses condenados en 1937*. Mondoñedo: Asociación Amigos da Cidade de Mondoñedo.

### Ligazóns externas

* Ficha en Represión franquista en Lugo
* 

* Guillermo Otero Villalba na páxina web *Nomes e Voces*.
**Guillermo Torrado Jáudenes**, nado en Abanqueiro (Boiro) en 1873 e finado na mesma parroquia en febreiro de 1956, foi un político galego.

Traxectoria
-----------

Nos anos dez promoveu e presidiu na súa parroquia o Sindicato Agrícola Católico de San Cristóbal. Na ditadura de Primo de Rivera foi nomeado alcalde de Boiro en febreiro de 1924 até xaneiro de 1930. Nas eleccións municipais do 12 de abril de 1931 integrouse na candidatura da Unión Monárquica Nacional, que triunfou, pero ao ser anuladas as eleccións coa proclamación da República, quedou á marxe do xogo político. En 1932 fundou a Unión de Derechas de Boiro. Logo do golpe de Estado do 18 de xullo de 1936 foi nomeado delegado civil e alcalde en agosto para substituír o dimitido Bernardino López. Abandonou o cargo en febreiro de 1939.

|  |  |  |
| --- | --- | --- |
| Predecesor:**?** |  **Alcalde de Boiro** 1924 - 1930 | Sucesor:**?** |
| Predecesor:**Bernardino López** |  **Alcalde de Boiro** 1936 -1939 | Sucesor:**?** |

Véxase tamén
------------

### Ligazóns externas

* Guillermo Torrado, exemplo de integridade e coherencia política
**La Canya** é un núcleo de poboación da comarca da Garrotxa (provincia de Xirona), repartido entre os municipios de la Vall de Bianya e Sant Joan les Fonts. No ano 2004 tiña 1.090 habitantes, repartidos case metade e metade en cada municipio (557 a Sant Joan e 533 á Vall de Bianya, onde é o núcleo máis habitado).

Está situado a 360 metros de alzada, ao pé do volcán da Canya e bordo do río Fluvià, ao norte de Olot, cidade coa cal atópase case unido ao longo da estrada C-26, que comunica a Canya tamén con l'Hostalnou de Bianya e Ripoll. Tamén ten comunicación por estrada local (GI-522) con Sant Joan les Fonts e Castellfollit da Roca.

Igrexa
------

A igrexa de San Xosé Obreiro é un edificio de construción moderna con paramento de baldosa. A fachada contén unha curiosa torre construída con círculos de formigón, que sostén unha cruz á parte superior. As grandes escaleiras frontales dan acceso á igrexa.

Clubs deportivos
----------------

A **Agrupació Esportiva la Canya** (AE la Canya) foi fundada en 1973. Actualmente só se practica fútbol (o equipo absoluto está a segunda rexional catalá), pero antigamente tamén se practicaban outros deportes, como o baloncesto.

|  |  |
| --- | --- |
| Control de autoridades | 
* Wd: Q3332078
* GEC: 0014523
* GeoNames: 3119904

 |
**Henri Anspach**, nado o 10 de xullo de 1882 e finado o 29 de marzo de 1979, foi un pintor e tirador de esgrima belga, gañador dunha medalla olímpica.

Traxectoria
-----------

Participou nos Xogos Olímpicos de 1912 de Estocolmo no equipo de espada xunto ao seu irmán Paul Anspach, o recoñecido artísta Jacques Ochs e Gaston Salmon gañando a medalla de ouro, tamén competiu no equipo de sabre, que quedou quinto.. Nas competicións individuais chegou á semifinal tanto en florete como en espada antes de ser eliminado. Durante a primeira guerra mundial formou parte da Sección artística do exército belga en campaña, encargado de representar os feitos da vida e da guerra na fronte. Posteriormente desenvolveu un estilo postimpresionista.

Notas
-----

1. ↑  "Henri Anspach Olympic Results". *sports-reference.com*. Arquivado dende o orixinal o 30 de novembro de 2009. Consultado o 2010-04-07.

Véxase tamén
------------

### Ligazóns externas

* Olympic record

|  |  |
| --- | --- |
| Control de autoridades | 
* Wd: Q2517269
* OCID: henri-anspach
* Sports Reference: henri-anspach-1

 |
**Haldir** (cuxo nome en sindarin quere dicir "heroe oculto") un personaxe ficticio da novela *O Señor dos Aneis* de J. R. R. Tolkien; un elfo gris do bosque de Lórien (galadhrim) quen xunto ós seus irmáns Rúmil e Orophim custodiaba a entrada ó bosque.

Acolleu á Irmandade do Anel despois de que esta abandonase Moria e conduciunos ata Celeborn e Galadriel. O feito de protexer a Aragorn e ós seus compañeiros evitoulles un enfrontamento cos orcos que dominaron Moria trala morte de Balin, e que os perseguiron ata a entrada mesma de Lothlorien. Tamén evitou que Gollum sorprendese a Frodo mentres este durmía no bosque cos elfos. Conduciu á Irmandade a Cerim Amroth, e na despedida de Galadriel regaloulle a Samsagaz Gamllí unha soga élfica, que o axudaría nas súas aventuras futuras.

Adaptacións
-----------

Na serie de radio de 1981, o actor Haydn Wood pon a voz de Haldir.

Na triloxía de Peter Jackson, Haldir é interpretado por Craig Parker. Curiosamente, no filme *The Lord of the Rings: The Two Towers*, Peter Jackson decidiu amosar unha escuadra de elfos galadhrim lideradas por Haldir de Lórien, en axuda ás xentes de Rohan no Abismo de Helmo, para demostrar a preocupación do pobo élfico cos homes. Este exército, así como a conseguinte morte de Haldir, son invencións do cineasta e non existen no libro de Tolkien.

Notas
-----

1. ↑  J. R. R. Tolkien, *The Lost Road and Other Writings*, "The Etymologies", entrada SKAL
2. ↑  J. R. R. Tolkien, O Señor dos Aneis, Apéndice B, "The Great Years"
3. ↑  J. R. R. Tolkien, A Irmandade do Anel, "Farewell to Lórien"
4. ↑  IMDb (ed.). "Filmografía de Craig Parker". Consultado o 6 de setembro de 2019.
***Halestorm*** é o álbum debut da banda americana Halestorm, este foi publicado o 28 de abril do 2009. Destaca a participación de artistas coma Kara DioGuardi ou Ben Moody, coñecido coma ex-membro de Evanescence. Este último colabora na escritura da canción Innocence.

Listaxe de cancións
-------------------

1. "It's Not You" – 2:54
2. "Get Off" – 3:03
3. "Bet U Wish U Had Me Back" – 3:42
4. "Innocence" – 3:15
5. "Familiar Taste of Poison" – 4:03
6. "I'm Not an Angel" – 3:14
7. "What Were You Expecting" – 3:34
8. "Love/Hate Heartbreak" – 3:18
9. "Better Sorry Than Safe" – 3:12
10. "Dirty Work" – 3:16
11. "Nothing To Do With Love" – 3:39

### Cancións extras

A versión do álbum vendida en iTunes e Amazon contén ademais as seguintes cancións extras:

1. "Tell Me Where It Hurts" - 3:45
2. "Conversation Over" - 3:05
3. "Dirty Mind" - 3:18

Singles e videografía
---------------------

O seu single de presentación foi *Get Off* no 2009, ademais de facer un vídeo para esta canción, nese mesmo ano fan oficial tamén un vídeo para *It's Not You*. A comezos do 2010 presentan *Love/Hate Heartbreak*, en agosto dese mesmo ano *Familiar Taste of Poison* e a finais, coma último vídeo do álbum, publican *Dirty Work*, facendo o vídeo con imaxes dos seus concertos. Tamén no 2010, a canción *Bet U Wish U Had Me Back* é publicada coma single, mais esta non conta con vídeo.

Créditos
--------

* Lzzy Hale - Voz, guitarra, teclado
* Arejay Hale - batería, percusión, voz secundaria
* Joe Hottinger - guitarra, voz secundaria
* Josh Smith - baixo, voz secundaria
* Howard Benson - Produtor
* Chris Lord-Alge - Misturador

|  |  |
| --- | --- |
| Control de autoridades | 
* Wd: Q1931655
* AllMusic: mw0000812971
* Discogs: 445692
* MusicBrainz: ID

 |
**Iago Martínez Durán**, nado en Vigo en 1979, é un xornalista, crítico e político galego.

Traxectoria
-----------

Licenciado en Ciencias da Comunicación na Universidade de Santiago de Compostela. Na súa faceta de xornalista traballou ou segue traballando no *Miñor*, *Atlántico Diario*, na redacción viguesa do diario gratuíto *20 minutos*, en *Tempos Novos*, no suplemento cultural *Nós* e mais no suplemento de libros *ProTexta*. Coordinou o suplemento cultural de *Xornal de Galicia*, onde tamén se ocupou de información política, ás veces como columnista.

É coguionista e codirector da longametraxe documental sobre o poeta Lois Pereiro, en fase de montaxe, e colaborador da revista musical *Rockdelux*.

Por outra banda, está ligado á plataforma civil a prol da lingua galega *ProLingua* e é o responsable da canle de televisión dixital Galiza Ano Cero. Dirixe a revista *Luzes*, creada por Xosé Manuel Pereiro e Manuel Rivas.

### Marea Atlántica

Ë un dos fundadores da Marea Atlántica. Foi o seu coordinador na campaña electoral das eleccións municipais de 2015, e logo xefe de gabinete do alcalde Xulio Ferreiro durante os seus catro anos de mandato. 

Desde 2019 é concelleiro do Grupo Municipal da Marea Atlántica no Concello da Coruña.

Obra
----

### Ensaio

* *Lois Pereiro. Vida e obra* (2011, Xerais).

Vida persoal
------------

É sobriño do actor Antonio Durán, Morris.

Véxase tamén
------------

### Ligazóns externas

* de opinión do autor en Xornal de Galicia. (versión dispoñible no Internet Archive)
* Perfil do autor en Edicións Xerais.

|  |  |
| --- | --- |
| Control de autoridades | 
* Wd: Q12390569
* WorldCat
* VIAF: 171330191
* BNE: XX5095575

 |


1. ↑  Coruña, Ayuntamiento de A. Coruña / Concello da. "Sr. D. Iago Martínez Durán". *Transparencia*. Consultado o 2023-02-13.
**Hi** **Fashion** é un dúo estadounidense de electropop, formado por Jen DM e Rick Gradone. A música da banda mestura o estilo electrónico, o upbeat e cancións pop, moitas con letras cómicas e irónicas. DM e Gradone son orixinarios de Nova York, mais ambos agora residen nos Ánxeles. Hi fashion produciu dous EPs e o seu debut foi "Sprechen Sie Hi Fashion?".

Gradone e DM coñecéronse nun bar homosexual na cidade de Nova York onde Gradone flirteou con DM, pensando era un home. Despois disto, DM convidou a Gradone a un concerto solidario, onde actuaba. Escoitando a DM cantar, Gradone propuxo a DM que formasen unha banda xuntos, o cal rexeitou. Gradone envioulle entón tres proxectos para que as escoitase e preguntoulle outra vez se traballaría con el. Finalmente, así foi como se formou Hi-Fashion.

Orixinalmente, o dúo nomeouse "Hi-Fashion 5.99$" e máis tarde mudouno a "Hi-Fashion 9.99$" para finalmente eliminar o prezo, chamándose soamente "Hi-Fashion".

O seu primeiro sinxelo, "Amazing" ("Incrible"), foi publicado en xullo de 2010, e o seu EP de debut "Sprechen Sie Hi Fashion?", un ano máis tarde, en xullo de 2011. Despois disto, a banda comezou a publicar numerosos sinxelos en iTunes e videoclips en YouTube.

Un segundo EP foi presentado en abril de 2013, "You Are Gorgeous". A banda recadou fondos para producir o álbum mediante Kickstarter, onde obtiveron 25 000 dólares. O álbum foi publicado en xullo daquel ano.

O estilo da banda é máis chamativo nos seus videoclips, demostrando un pródigo e rechamante estilo de moda, tamén fortemente reflectido nas súas actuacións en directo. A banda adoita deseñar a súa propia roupa.

Discografía
-----------

Álbums de estudio
* *Sprechen Sie Hi Moda?* (xullo 2011)
* *You Are Gorgeous* (xullo de 2013)

Sinxelos
* *Amazing* (xullo 2010)
* *You Tuk my Luk* (marzo 2012)
* *Special Deivery Love* (xullo 2012)
* *18* (abril 2013)
* *Lighthouse* (xullo de 2013)
* *Pupusa* (outubro 2013)
* *Freak Your Halls* (decembro 2013)
* *Where is the party?* (abril 2015)
* *Mother Sister Father Brother* (agosto 2015)

Na cultura popular
------------------

O primeiro sinxelo, "Amazing", foi presentado na sexta temporada do programa *RuPaul's Drag Race*. Foi publicado o 9 de decembro de 2013 e apareceu no filme *The DUFF* (2015). "Lighthouse" foi presentado no filme, *G.B.F.* (2014).

Notas
-----

1. ↑  "Hi Fashion Electronic Press Kit". Arquivado dende o orixinal o 02-02-2013. Consultado o 20-4-2012.
2. ↑  "Obsessed Magazine" (en inglés). Arquivado dende o orixinal o 06 de xaneiro de 2017. Consultado o 05 de xaneiro de 2017.
3. ↑  "HiFashionMusic".
4. ↑  "No Turning Back, My Chat with Hi Fashion" (en inglés). Arquivado dende o orixinal o 06 de xaneiro de 2017. Consultado o 05 de xaneiro de 2017.
5. ↑  "RuPaul’s Drag Race Season 6 Supertease—Get Into It!" (en inglés). Arquivado dende o orixinal o 06 de xaneiro de 2017. Consultado o 05 de xaneiro de 2017.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q5750360
* Discogs: 2923550
* MusicBrainz: ID
* Songkick: 4944128

 |
**Dog Islands** (illas dos cans) son un pequeno grupo de illotes entre as Illas Virxes Británicas do Caribe.

As illas recibiron orixinalmente o seu nome polos mariñeiros que escoitaron ladrar cando amarraban alí e asumiron que debían ser cans. Non obstante, os ruídos de ladridos eran feitos pola foca Neomonachus tropicalis. Os mariñeiros tamén consideraron esta foca caribeña como unha boa fonte de carne de foca fresca e, como resultado, agora están extinguidas.

Xeografía
---------

As Illas Dogs están situadas preto de 10 km. ao nordés da illa principal de Tórtola e preto de 4 km. ao noroeste de Virgin Gorda no estreito *Canle Sir Francis Drake*. As coordenadas do illote principal son 18°28′96″ N e 64°27′70″ W.

Os illotes deshabitados teñen orixe volcánico e teñen unha superficie total de aproximadamente 70 ha.

O grupo consta de 5 illotes:

* *Illa Great Dog*, illote principal, sobre 0´40 km²
* *Illa George Dog*, aproximadamente 0´06 km²
* *Illa West Dog*, aproximadamente 0´11 km²

e o subgrupo *Seal Dogs* sobre 2´9 km. ao nordés da illa Great dog con
* *Illa East Seal Dog*, aproximadamente 1 hectárea e
* *Illa Little Seal Dog* (chamada *West Seal Dog*), sobre 2´3 ha.

Situada ao oeste de George Dog e dentro do mesmo subgrupo atópase o pequeno illote *Illa Cockroach*.

Historia
--------

O primeiro avistamento europeo das Illas Virxes foi por Cristovo Colón en 1493 na súa segunda viaxe ao Novo Mundo. Colón deu á zona o nome fantasioso "Santa Ursula y las islas once mil vírgenes" (Santa Úrsula e as súas 11.000 Virxes), acurtado a "Las Vírgenes" (As Virxes), pola lenda de Santa Ursula.

Hoxe as augas arredor dos illotes son un sitio popular para o mergullo (3).

*West Seal Dog* é hoxe en día un parque nacional das IVB.

Notas
-----

1. ↑  "West Dog Island". *www.paradise-islands.org*. Arquivado dende o orixinal o 13 de xuño de 2010. Consultado o 2019-12-11.
2. ↑  "Seal Dogs Islands". *www.paradise-islands.org*. Arquivado dende o orixinal o 13 de xuño de 2010. Consultado o 2019-12-11.
3. ↑  "East & West Seal Dog Island". Bareboats BVI. Consultado o J1 de xaneiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas Dog*** |

### Ligazóns externas

* about "The Dogs"
* map of "The Dogs"
* about Seal Dogs Arquivado 13 de xuño de 2010 en Wayback Machine.
* about West Dog Arquivado 13 de xuño de 2010 en Wayback Machine.
* about dive sites at "The Dogs"
Unha nave Foton en exposición.
**Foton** é o nome dunha serie de satélites soviéticos e posteriormente rusos adicados á investigación de materiais.

Características
---------------

O programa Foton foi desenvolvido para estudar o efecto da exposición ás condicións do espazo de diversos materiais. Inicialmente as naves Foton eran un derivado das usadas no programa Bion, á súa vez descendentes das naves tripuladas Vostok e dos satélites de recoñecemento Zenit. As tres primeiras naveces Foton foron prototipos que foron nomeados Kosmos 1645, Kosmos 1744 e Kosmos 1841. A primeira nave Foton operativa foi lanzada o 14 de abril de 1988, e tras ela lanzáronse oito máis.

As naves Foton tiñan uns 6200 kg de masa, unha altura de 6,2 m e un diámetro máximo de 2,5 m. Estaban divididas en tres seccións: o módulo de servizo e retropropulsión, a cápsula recuperable coa carga útil e módulo de equipamento. A cápsula recuperable podía albergar ata 700 kg de carga e tiña un volume interno de 4,7 m3. A enerxía eléctrica era proporcionada por baterías, subministrando ata 400 W de potencia ao día. As naves non levaban paneis solares e os voos duraban entre 13 e 16 días. Tódalas naves Foton foron lanzadas mediante foguetes Soiuz U. O programa continuou coas naves Foton M.

Misións Foton
-------------

| Misión | Data de lanzamento | Data de regreso | Notas |
| --- | --- | --- | --- |
| Kosmos 1645 | 16 de abril de 1985 | 29 de abril de 1985 | Prototipo |
| Kosmos 1744 | 21 de maio de 1986 | 4 de xuño de 1986 | Prototipo |
| Kosmos 1841 | 24 de abril de 1987 | 8 de maio de 1987 | Prototipo |
| Foton 1 | 14 de abril de 1988 | 28 de abril de 1988 |  |
| Foton 2 | 26 de abril de 1989 | 11 de maio de 1989 |  |
| Foton 3 | 11 de abril de 1990 | 27 de abril de 1990 |  |
| Foton 4 | 4 de outubro de 1991 | 20 de outubro de 1991 |  |
| Foton 5 | 8 de outubro de 1992 | 24 de outubro de 1992 |  |
| Foton 6 | 14 de xuño de 1994 | 2 de xullo de 1994 |  |
| Foton 7 | 16 de febreiro de 1995 | 30 de marzo de 1995 |  |
| Foton 8 | 9 de outubro de 1997 | 23 de outubro de 1997 | O módulo de batería foi substituído pola cápsula de reentrada alemán Mirka. |
| Foton 9 | 9 de setembro de 1999 | 24 de setembro de 1999 |  |

Notas
-----

1. 1 2  Mark Wade (2020). "Foton" (en inglés). Consultado o 9 de abril de 2020.
2. 1 2 3 4 5 6  Gunter Dirk Krebs (2020). Gunter's Space Page, ed. "Foton (34KS)" (en inglés). Consultado o 9 de abril de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Foton*** |

### Outros artigos

* Bion
* Foton M
Coordenadas: 32°32′46″N 16°31′31″O﻿ / ﻿32.546111111111, -16.525277777778

| Arquipélago das Illas desertas |
| --- |
|  |
| Atol |
| Datos |
| País | Portugal Portugal |
| Mar | Océano Atlántico |
| Illa principal | Illote Chão 1 km² Deserta Grande 10 km²  Illa de Bugio 3 km² |
| Linguas | Portugués |
| Poboación (2021) | Deshabitadas |
| Densidade | hab/km² |
| Superficie | 14´21 km² |
| Nº de illas | 3 |
| Coordenadas |  |
| Maior Altura | Boqueiro Norte (442 m, na illa Deserta Grande) |
| Capital |  |
| Localización |
| Localización do arquipélago |
|

Deserta Grande.
Deserta Grande.
As **Illas Desertas** (Portugues: Ilhas Desertas) é o nome de tres pequenas illas de orixe volcânica, situadas a SE da illa de Madeira, que constitúen unha reserva natural clasificada como Reserva bioxenérica polo Consello de Europa. As Illas Desertas son: Illote Chao, Deserta Grande e Bugio. Administrativamente, forman parte do concello de Santa Cruz.

Breve historia
--------------

As illas foron atopadas por João Gonçalves Zarco en 1419/1420 durante a súa primeira viaxe de descoberta sendo el quen as bautizou como illas "Desertas".

As illas foron propiedade privada de dúas famílias inglesas de Madeira entre 1894 e 1971 (tal como foron as Illas Salvaxes), sendo compradas entón polo estado português e convertidas en Reserva Natural.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas Desertas Modificar a ligazón no Wikidata*** |

### Bibliografía

### Outros artigos

* Arquipélago de Madeira
* Illote Chão
* Deserta Grande
* Illa de Bugio

### Ligazóns externas

* Topographic map of the Desertas Islands (1:250,000)
* Parque Natural da Madeira Arquivado 18 de febreiro de 2007 en Wayback Machine.
* Fotos das ilhas Desertas Arquivado 07 de febreiro de 2009 en Wayback Machine.

|  |  |
| --- | --- |
| Control de autoridades | 
* Wd: Q27923
* WorldCat
* VIAF: 236156030
* EBID: ID
* GeoNames: 2268693
* GND: 7632737-1

 |
O **Frölunda HC**, tamén coñecido como **Frölunda Indians** (anteriormente **Västra Frölunda HC**), é un equipo profesional de hóckey sobre xeo da cidade de Gotemburgo, Västergötland (Suecia). Foi fundado o 3 de febreiro de 1938. Actualmente compite SHL, a máxima categoría do hóckey sobre xeo sueco, competición que gañou en tres ocasións (2 dende que a competición adoptou a denominación actual). Xoga os seus partidos como local no Scandinavium, un pavillón con capacidade para 12.044 espectadores.

O 28 de decembro de 2009, o club bateu o récord de asistencia a un partido europeo de clubs de hóckey sobre xeo con 30.144 espectadores.

Historia
--------

Na tempada 1943-44, o club fundado en 1932 Västra Frölunda IF introduciu a práctica do hóckey sobre xeo, aínda que os xogadores tiveron que agardar ata 1946 para poder xogar o primeiro partido oficial do club a causa dos invernos temperáns que se produciron na cidade de Gotemburgo. Os primeiros xogadores do equipo eran xogadores de bandy que comezaron a xogar ao hóckey sobre xeo. Na tempada 1945-46 o equipo perdeu o campionato distrital fronte o Göteborgs SK por 7-3. O Frölunda acabou precisamente na segunda posición por detrás do mesmo equipo ano despois na Liga de Gotemburgo.

Personalidades
--------------

### Xogadores

#### Números retirados

Ao longo da súa historia, o Frölunda retirou os seguintes números:

Números retirados do Frölunda HC| Nº | Xogador | Posición |
| --- | --- | --- |
| 13 | Lars-Eric Lundvall | F |
| 14 | Ronald « Sura Pelle » Pettersson | F |
| 14 | Patrik Carnbäck | F |
| 19 | Jörgen Pettersson | F |
| 23 | Ronnie Sundin | D |
| 24 | Niklas Andersson | F |
| 29 | Stefan Larsson | D |

Palmarés
--------

* **3 Le Mat Trophy:** 1965, 2003 e 2005

Notas
-----

1. ↑  Soirée record pour Frölunda, hockeyarchives
2. ↑  "FRÖLUNDA GOTHENBURG" (en inglés). ChampionsHockeyLeague.com. Consultado o 23 de xaneiro de 2023.
3. ↑  "History" (en inglés). FrolundaHockey.com. Consultado o 23 de xaneiro de 2023.
4. ↑  "Frölunda HC. RETIRED NUMBERS" (en inglés). eliteprospects.com. Consultado o 24 de xaneiro de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Frölunda HC*** |

### Ligazóns externas

* Sitio web oficial do Frölunda HC

* Portal:Hóckey sobre xeo
* Portal:Suecia

|  |  |
| --- | --- |
| Control de autoridades | 
* Wd: Q1142013
* WorldCat
* VIAF: 145992585

 |
Un exemplo típico de hipocrisía son os políticos que de palabra se manifestan a prol da paz mentres de feito fan alianzas, venden armas ou directamente fan ataques a outros países.
A **hipocrisía** é o desexo de agochar ós demais os motivos reais ou sentimentos. A hipocrisía non é só a inconsistencia entre aquilo que se defende e aquilo que se fai, senón tamén é a falsidade que demostra unha persoa.

É dicir, unha persoa hipócrita é aquela que pretende que se vexa a grandeza e bondade que constrúe con aparencias sobre si mesma, mostrándose como exemplo e pretendendo ou pedindo que se actúe da mesma forma, ademais de que se valoren as súas accións, aínda que os seus fins e logros estean afastados da realidade.

En moitas linguas, incluído o francés, un hipócrita é alguén que esconde as súas intencións e verdadeira personalidade.

Etimoloxía
----------

A palabra provén do latín tardío hypocrisis e do grego ὑπόκρισις (*hypokrisis*), que significan "actuar", "finxir" ou "unha resposta". Tamén se pode entender como vindo do grego *hypo* que significa "máscara" e *crytes* que significa "resposta" e polo que a palabra significaría "responder con máscaras". A palabra "hipócrita" provén do grego ὑποκρίτης (*hypokrites*), cuxo verbo asociado é υποκρίνομαι (*hypokrinomai*), é dicir, "tomo parte". Ambos derivan do verbo κρίνω, "xulgar" (»κρίση, "xuízo"»κριτική [kritiki], "críticos"), presuntamente porque a realización dun texto dramático involucraba un certo grao de interpretación do texto.

Psicoloxía da hipocrisía
------------------------

En psicoloxía, o comportamento hipócrita relaciónase co erro fundamental de atribución: os individuos tenden a explicar as súas accións sobre a base do seu ambiente, pero atribúen as accións doutros a "características innatas", o que leva a xulgar ós outros mentres se xustifican as propias accións.

Moitas persoas fallan en recoñecer que teñen imperfeccións que condenan nos demais. Segundo a psicoloxía freudiana a este comportamento coñéceselle como proxección psicolóxica. Este é máis un autoengano que un engano deliberado ó resto das persoas. Noutras palabras, a "hipocrisía psicolóxica" é a miúdo interpretada polos psicólogos como un mecanismo inconsciente de defensa e non como un acto de engano consciente, tal e como resulta da connotación clásica da hipocrisía.

Notas
-----

1. ↑  Definicións no *Dicionario da Real Academia Galega* e no Portal das Palabras para *hipocrisía*.
2. ↑  *Pocket Oxford Classical Greek Dictionary* (Morwood and Taylor ed.).
3. ↑  Jones, E. E. & Harris, V. A. (1967). The attribution of attitudes. Journal of Experimental Social Psychology 3, 1–24.

|  |  |
| --- | --- |
| Control de autoridades | 
* Wd: Q201650
* BNCF: 18016
* BNF: 11935462b
* GEC: 0114564
* GND: 4132501-1
* JSTOR: hypocrisy
* LCCN: sh85063768
* MAG: 2775874189
* NKC: ph191884
* SUDOC: 027277704

 |
Debuxo dunha calcografía asiria que amosa homes escorpión.
Representación babilónica.
Un **home escorpión** é un ser mitolóxico presente en moitos mitos acadios, incluíndo o *Enuma Elish* e a versión babilónica da epopea de  *Gilgamesh*. Eran tamén coñecidos como **aqrabuamelu** ou **girtablilu**. Segundo as lendas foron creados por Tiamat a fin de librar a guerra contra os deuses menores pola traizón do seu compañeiro Apsu. No poema de Gilgamesh, están de garda fóra das portas do Deus Sol (Shamash), nas montañas de Mashu, as portas que dan entrada a Kurnugi, a terra da escuridade.

Na cultura popular
------------------

* No videoxogo *Dark Souls II* aparece un home escorpión coñecido como Manscorpion Tark, que serve para advertir ó xogador e axudalo contra o xefe do nivel.
* No xogo de estratexia en tempo real *Age of Mythology*, os homes escorpión son unidades míticas dispoñibles para a cultura exipcia.
* No filme *The Mummy Returns*, o personaxe de Mathayus amósase como un home escorpión.

Notas
-----

1. ↑  "Manscorpion Tark | Dark Souls 2 Wiki". *darksouls2.wiki.fextralife.com*. Consultado o 5 de xullo de 2016.
2. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Home escorpión Modificar a ligazón no Wikidata*** |

### Ligazóns externas

* Imaxes de homes escorpión
**Hans-Rudolf Merz**, nado o 10 de novembro de 1942 en Herisau, é un político suízo, orixinario da comuna de Beinwil am See (cantón de Argovia). É membro do Partido Radical Democrático e un dos sete conselleiros federais.

Carreira
--------

Realizou os seus estudos medios (Gymnasium) en Trogen, tralo cal fixo unha carreira de economista na Universidade de Sankt Gallen. Ocupou varios cargos no lexislativo da cidade de Herisau ata 1967. De 1967 a 1969 foi asistente e en 1969 converteuse en secretario do partido radical de Sankt Gallen e director da sociedade industrial Appenzell Exterior, cargo que exerceu ata 1974, ano no que pasou a ser vice-director do centro de formación da UBS en Wolfsberg, cargo ocupado até 1977.

De 1977 a 2003 traballou de xeito independente, foi conselleiro de empresas, participou en varios consellos de administración, e o seu lugar de traballo atopábase no Medio Oriente, África do Sur, América Latina e Europa.

Consello dos Estados
--------------------

Foi elixido ao Consello dos Estados en 1997, trala asemblea de cidadáns *(Landsgemeinde)*. Na votación foi sostido pola Unión Democrática do Centro (UDC), o Partido Demócrata Cristián e algunhas seccións radicais locais. No parlamento fixo parte da bancada dos radicais.

Foi elixido ao Consello Federal o 10 de decembro de 2003 tras unha elección polémica, pois substituíu a unha das dúas únicas mulleres no goberno. Dende o 1 de xaneiro de 2004, dirixiu o Departamento Federal de Finanzas (DFF).

Merz sostivo unha reforma fiscal, que perdeu o referendo do 16 de maio de 2004. Máis tarde presentou ao parlamento medidas destinadas a redirixir as finanzas federais e actualmente a simplificar o sistema fiscal suízo.

Tralas eleccións federais do 12 de decembro de 2007, Merz foi reelixido por un novo período lexislativo (de catro anos) co mellor resultado de todos os candidatos. Obtivo 213 de 233 votos válidos na Asemblea Federal. O 13 de decembro do mesmo ano, Merz foi elixido vicepresidente da Confederación para o ano 2008 por 193 votos de 211 válidos. O 10 de decembro de 2008 foi elixido presidente da Confederación por 185 votos de 209 válidos.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Hans-Rudolf Merz*** |

* Información e foto

|  |  |  |
| --- | --- | --- |
| Predecesor:**Kaspar Villiger** | **Conselleiro Federal**2004– | Sucesor:**-** |

|  |  |
| --- | --- |
| Control de autoridades | 
* Wd: Q122275
* WorldCat
* VIAF: 62169747
* DeutscheBio: 136689132
* Dodis: P31926
* GEC: 0518235
* GND: 136689132
* HDS: 044859
* ISNI: 0000 0001 0979 5135
* LCCN: n87917788
* Munzinger: 00000024744

 |
Maximilian Pirner pintou *Homo homini lupus* en 1901. É unha sátira alegórica, que mostra unha figura alada, que representa a imaxinación, sendo crucificado por monos ante unha multitude doutras bestas. 
**Homo homini lupus** é unha locución latina que significa literalmente "O home é un lobo para o home". A frase procede do verso 495 da comedia *Asinaria*, obra do escritor latino Plauto. En realidade é o hemistiquio dun verso: "Lupus est homo homini, non homo, quom qualis sit non novit" (O home é un lobo para o home e non un home, cando non coñece quen é o outro). No contexto orixinal fala da natural desconfianza dos homes ante un descoñecido. Fóra del, a frase porta un claro sentido negativo en relación á natureza da condición humana.

Por outra banda, Séneca, como contrapunto á frase de Plauto, nas *Epistulae morales ad Lucilium,* e concretamente na Epistula XCV parágrafo 33, deixou escrita a seguinte frase*:* "Homo, sacra res homini" (O home é algo sagrado para o home).

Co tempo, a expresión foi utilizada por moitos home ilustrados como Erasmo de Roterdam, Rabelais, Montaigne (Ensaios 3, 15), Bacon, Hobbes (Leviatán), Schopenhauer, Freud ou Pío Baroja (*El árbol de la ciencia*, II, 9) entre outros.

Notas
-----

1. ↑  The Latin Library
2. ↑  "T. MACCI PLAVTI ASINARIA". *thelatinlibrary.com* (en latín). Consultado o 12 de setembro de 2021.
3. ↑  "*Homo, sacra res homini (...)*". Lucio Anneo Séneca: *Cartas a Lucilio*, XCV, 33.

Véxase tamén
------------

### Ligazóns externas

* Recompilación de usos na prensa escritaArquivado 09 de novembro de 2013 en Wayback Machine.
Para outras páxinas con títulos homónimos véxase: Lago.

**Santiago de Lago** é unha parroquia que se localiza no oeste do concello de Valdoviño, na comarca histórica de Trasancos. Segundo o padrón municipal de 2007 tiña 1.139 habitantes (586 mulleres e 553 homes) distribuídos en 21 entidades de poboación, o que supón un aumento en relación ao ano 1999 cando tiña 1.054 habitantes. Conta cunha superficie de 11,8 km². Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.

Patrimonio
----------

A orixe do nome venlle dado por ser nesta parroquia a lagoa da Frouxeira, incluída no Rexistro Xeral de Espazos Naturais de Galicia e considerada Zona Húmida de importancia Internacional polo Convenio de Ramsar.

A **igrexa de Santiago de Lago** é un templo de estilo barroco levantado no século XVIII, con planta rectangular, dúas capelas laterais, ábsida e sancristía. Na súa fachada principal, merece especial atención o fornelo sito sobre a súa portada, coa imaxe do Santo e, no seu interior, sito no seu altar maior, gárdase un retablo barroco.

Galería de imaxes
-----------------

* Cooperativa de LagoCooperativa de Lago

Lugares e parroquias
--------------------

### Lugares de Lago

| Lugares da parroquia de Lago no concello de Valdoviño (provincia da Coruña) |  |
| --- | --- |
| O Barreiro | A Bouza da Cabra | Broño | O Canteiro | Castido | O Castro | Fraguizón | Lanzós | A Lóngara | Mosende de Abaixo | Mosende de Arriba | O Muíño | O Outeiro | Pazos | A Pena | O Penido | Poi | Santo André | Soutullo | A Torre | Viansil | O Vilar de Lago |

### Parroquias de Valdoviño

| Galicia | Provincia da Coruña | Parroquias de Valdoviño |  |
| --- | --- |
| Lago (Santiago) | Loira (San Pedro) | Lourido (San Bartolomeu) | Meirás (San Vicente) | Pantín (Santiago) | O Sequeiro (Santa María) | Valdoviño (Santalla) | Vilaboa (San Vicente) | Vilarrube (San Martiño) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Valdoviño

### Ligazóns externas

* *Grandes lugares* na TVG.

|  |  |
| --- | --- |
| Control de autoridades | 
* Wd: Q11128643
* código INE: 15087010000

 |
**Iain Colquhoun**, nado en Gloucestershire, Inglaterra o 25 de setembro de 1948, é un fotógrafo inglés residente en Galicia.

Traxectoria
-----------

Tras pasar a súa xuventude en Londres, estudou artes gráficas e comezou a súa vida laboral traballando como corrector de probas nunha editorial en Oxford, antes de volver a Londres para traballar nunha editorial como deseñador de libros e despois nunha axencia de publicidade. Despois de varios anos de traballo, decidiu irse a vivir no campo, onde se embarcou no oficio de carpinteiro.

En 1982 visitou Galicia por primeira vez, casou en 1983 cunha galega e mudouse a vivir definitivamente en Galicia en 1991.

É afeccionado á fotografía dende moi novo.

Libros publicados
-----------------

### Fotografía

* *Galicia Rural*, 2011, Morgante.
* *O pouso do tempo*, 2011, Morgante.

Véxase tamén
------------

### Ligazóns externas

* Ficha do autor en Edicións Morgante

|  |  |
| --- | --- |
| Control de autoridades | 
* Wd: Q20533277
* WorldCat
* VIAF: 179911729
* BNE: XX5113927

 |